paragraph_text: Nestorije koji je izvorno pripadao antiohijskoj biskupiji, postao je 428. carigradskim biskupom, a naučavao je da su ljudska i božanska bit u Isusu podijeljene te da Marija ne može nositi naslov Bogorodica, nego samo „Kristorodica.“ Bio je to odraz razdoblja u kojem je kristologija bila u središtu crkvenoga promišljanja. Car Teodozije II. priklonio se Nestorijevu učenju dok je papa Celestin I. pristao uz učenje sv. Ćirila Aleksandrijskog, Nestorijeva glavnog protivnika.